En middelsstor, spinkel, rød og svart trebukk. Den er relativt lite sklerotisert, dekkvingene er mer eller mindre myke og bøyelige. Antennene er tynne, litt kortere enn kroppen. Pronotum er rødt, litt lengre enn bredt, med et par knøler midt på men uten tenner på sidene. Dekkvingene er svarte, tilspisset i den bakre delen slik at det ikke dekker hele bakkroppen. Beina er lange og slanke, lårene litt klubbeformede.